159 



Goeroedjag ka amben, ditotog i\e\ ka taneuh teu woedoe ngamoek, djapati 

 sawidak, soang sawidak dibebekkeun wakwok patingkoreak, koelinting djiga garing 

 moen koe seuneu perang djiga dipanggang lain perang koe dipanggang, kagaris 

 koe wawajangan, kilang kitoe teu kaharti, rek ditempoehkeun. 



„Mama Lengser, salagi teu boga andjen, saketi manana tiïs nja ati." 

 Hol Lengser ti kolong bale, njoehoenkeun bedja tjektjok tjewoh : „na, aja naon?" 

 „Toropong dibebekkeun loetoeng, teu soeka teu halal, salagi teu boga andjen, 

 saketi manana tiïs nja ati." 



„Koering man soekoe samboeng leumpang, leungeun samboeng njokot, tarima 

 darma loemampah, rek ditempoehkeun saketi, koemawani sajoeta koe boga, teu 

 njaho diabot entengna sakepeng harga dalem." 

 Ngabedoed eleh wangsoelan. 



„Arina kitoe," tjek Poerba rarang: „oelah ditempoehkeun, geura anteurkeun ka 

 pipir goenoeng, gorengna saroepa, hideungna saroea, sailon sagodos, sabobot 

 sapihanean, ka tjai djadi saleuwi, ka darat djadi salebak, ingkeun kade anak 

 loetoeng." 



„Mama Lengser, geura anteurkeun loetoeng ka goenoeng." 



„Noen, pangoeloe tandang, soemoehoen darma panjaoer." 



Tjedok njembah, djoet toeroen. 



„Hajoe, Sanghjang loetoeng, tjoeang miang." 



Inggoek; noetoerkeun. 



Karang lemboer hade deui. 



Katjatjang Lengser noe angkat, 

 memeh angkat keupat heula, 

 bisi poegag nja ngalangkah, 

 kodomong loetoeng pandeuri, 

 leumpangna doemontja-dontja, 

 boentoet bereleng kantjana, 

 hoeroengna sariga lajoeng, 

 herangna sariga bentang, 

 boentoet emas ditjentangkeun, 

 metoe lawang mandjing lawang, 

 metoe di lawang pingpitoe, 

 datang ka lawang pingsanga, 

 dangdeung ka paseban ageung, 

 doeg datang ka aloen-aloen, 

 parapas ka lawang loear, 

 medal di lawang saketeng, 

 koelantoeng toeroet loeloeroeng, 

 loeloeroeng tiloe ngabandoeng, 

 kaopat noe keur didjaga, 

 kalima heuleut-heuleutan. 



